Benoni-tiener word vermisBianca Roos van Benoni word vermis. Bianca Roos, ŉ 16-jarige meisie van Benoni, word sedert Maandagaand vermis nadat sy omstreeks 19:00 haar ouerhuis verlaat het. Klere word uit Bianca, wie se bynaam “B” is, se kamer vermis. Volgens die People Search and Rescue Unit (PSARU), ŉ maatskappy wat hom beywer om vermiste persone op te spoor, word ŉ pienk halternekbloes, ŉ swart- en wit gestreepte minirok, swart tekkies en ŉ swart satyn ‘Bad Girl’-baadjie vermis. ŉ Donkerblou tas met wiele, ŉ roomkleurige honde-teddiebeertjie en ŉ Black Berry Curve 8520 word ook vermis. Roos se familie het ŉ vermistepersoon-saak by die Benoni-polisiestasie aanhangig gemaak. Enigiemand met inligting oor waar sy haar mag bevind word versoek om PSARU by 0860 287 223 of Sarel Steyn by 082 571 2090 te skakel. Lees die opvolg berig hier: Vermiste Benoni-tiener opgespoor